
Pananagutan ng rehimen 
ang malawakang sakuna 


lawakang pinsalang idinulot nitong magkasunod 

na sakuna. Ang mga kapinsalaang ito ay ibinu- 
nga ng sukdulang kasakiman, kawalang-malasakit sa 
mamamayan, kapabayaan at kainutilan ng naghaha- 
ring rehimen at mga kakutsabang malalaking dayuhan 
at kumprador. 

Matapos manalasa ang bagyong Ondoy sa Metro 
Manila at mga karatig-prubinsya nito, nilubog din ng 
bagyong Pepeng ang malalawak na lupain sa Panga- 
sinan, La Union, Cagayan an Aurora, Tarlac, Zam- 


Le na pinagdurusahan ng mamamayan ang ma- 

bales, Nueva Ecija, Pampanga at Bulacan. Daan-daan 
ang namatay sa mga baha sa mga kapatagan at pag- 
guho ng lupa sa mga kinalbong kabundukan. Milyun- 
milyon ang nawalan ng bahay, kagamitan, sakahan, 
pangisdaan at kabuhayan. Nagpupuyos sa galit ang 
mamamayang Pilipino sa pag-iwas sa kriminal na res- 
ponsibilidad dito nina Gloria Arroyo at mga kasapakat 
niya. Katwiran nila, ang mga sakunang ito ay sadyang 
gawa ng kalikasan. 

Ang mga pagguho ng lupa at pagragasa ng tubig 
mula sa mga kabundukan ng Sierra Madre at Cordille- 

ra tungong kapatagan ay direktang 
bunga ng pagkawasak sa mga ka- 
bundukan, kagubatan, ilog at sapa. 
Kasapakat ang mga dati at kasalu- 
kuyang rehimen, walang pakunda- 
ngan ang pandarambong ng mala- 
laking dayuhan at kumprador na 
kumpanyang may-ari ng mga mina- 
han, komersyal na pagtotroso, si- 
nementong baklad, mga pabrika, 
mga subdibisyon at iba pang nag- 
lalakihang establisimyentong hu- 
maharang sa daloy ng mga ilog at 
lawa at nagtatapon ng dumi sa ka- 
tubigan. 

Taun-taon, ang Pilipinas ay hi- 
nahagupit ng abereyds na 20 bag- 
yo, mga paglindol at iba pang ma- 
lalaking sakuna. 

Umaabot sa P1.1 bilyon ang 
halaga ng nangabulok at di na na- 
pakinabangang kagamitang binili 
ng gubyerno noon pang 2001 para 
makontrol at makapaglabas ng ba- 
bala laban sa baha sa Metro Mani- 
la, Laguna at Rizal. Hindi rin bini- 
bigyang-prayoridad ang siyam 
pang malalaking proyektong nag- 
kakahalagang P82 bilyon para ma- 
kumpleto ang kabuuang sistema ng 
pagkontrol ng baha sa Metro Mani- 
la at mga karatig nito. 

Sa Central at Northern Luzon, 

malaking delubyo ang sumambulat 
nang biglang pakawalan ang nai- 
pong tubig sa San Roque, Pantaba- 
ngan at iba pang mga dam. Binaha 
nito ang mga ilog at iba pang lagu- 
san at nawasak ang mga pampang 
at dike. Karamihan sa mga naapek- 
tuhan ay di man lamang nabig- 
yang-babala at walang natanggap 
na tulong. Sa halip na unti-unting 
magbawas ng tubig ang mga dam 
matapos ang ilang araw na pag- 
ulan, hinintay pa ang kritikal na le- 
bel ng tubig bago ito pawalan. Mas 
nanghinayang ang mga namamaha- 
la sa naipong tubig sa mga dam at 
sa kikitain mula rito kaysa sa pin- 
salang idudulot nito sa buhay at 
kabuhayan ng mamamayan. 

Pinasasahol pa ng kasakiman, 
katiwalian at kabulukan ang kawa- 
lan ng pagmamalasakit at kahanda- 
an ng naghaharing rehimen. 

Bago pa man humagupit ang 
bagyong Ondoy ay sinimot na nina 
Arroyo at ng kanyang masisibang 
alipures ang nakalaang P2 bilyong 
pondong pangkalamidad para sa 
taong ito. Halos kalahati nito ay 
nagamit sa pagliliwaliw at pagpipi- 
ging ni Arroyo at mga alipures niya 
sa US at iba pang bayan, at ang iba 
pa'y ipinuslit sa pamamagitan ng 

iba't ibang ahensya ng gubyerno. 
Inamin mismo ng Department of 
Budget and Management na P24 
milyon na lamang ang natitira sa 
nasabing pondo nang tamaan ng 
malalaking unos ang bansa. Kaya 
sa harap ng malawakang disgrasya, 
gapatak na lamang ang naibigay na 
ayuda ng gubyerno sa mga nasa- 
lanta ng magkasunod na bagyo. 

Wala itong makabuluhang nai- 
tulong sa milyun-milyong biktima 
sa Metro Manila, Laguna, Rizal, at 
mga prubinsya ng Central at North- 
ern Luzon. Nakaasa na lamang ito 
sa tulong mula sa pribadong sektor 
at nagmamalasakit na mga kababa- 
yan at dayuhan. 

Ang kawalang-kakayahan ng re- 
aksyunaryo at papet na gubyerno 
ay nagbigay-daan pa sa imperyalis- 
tang US para mapabango at lalong 
mapalakas ang presensyang militar 
nito sa Pilipinas. Ginamit ng US 
ang mga operasyong pansaklolo 
upang ipasok ang ilandaang tropa 
nito sa bansa, pag-ibayuhin ang 
interbensyunismo at permanenteng 
presensyang militar nito, at big- 
yang-katwiran ang pagpapatuloy 
ng Visiting Forces Agreement at ka- 
tulad na mga tagibang na kasundu- 
ang militar. 

Dapat panagutin ng mamama- 
yan ang rehimeng Arroyo at mga 
imperyalistang amo at lokal na ka- 
sapakat nito sa mga sakunang lub- 
hang puminsala at lalong nagpapa- 

Pananagutan ng rehimen ang sakuna hirap ngayon sa mamamayan. Lu- 


busang ibinukas ng papet na rehi- 
men ang bansa sa pandarambong 
ng malalaking imperyalista at kum- 
prador na kumpanya ng mina, ko- 
mersyal na pagtotroso at malala- 
king establisimyento na labis-labis 
na humuhuthot sa yaman ng bansa, 
sumisira sa kalikasan at nagpapahi- 
rap sa mamamayan. Pinayayaman 
ng mga mandarambong na ito ang 
gahamang pangkating Arroyo. Wala 
silang pakialam sa pinsalang idinu- 
dulot ng kanilang pandarambong 
sa pambansang patrimonya at ka- 

Pagtulong sa mga nasalanta, patuloy 

Proyektong dam sa Bicol, tinututulan 
Laban sa San Roque Dam 
Rebolusyong agraryo sa mga Manobo 


Pananalanta ng pasistang estado 
Mga sibilyan, panangga ng militar 
Karahasang militar sa Samar 
Katarungan para kay Fr. Lucero 
RPA, kinukunsinti ng rehimen 


Matatagumpay na TO 
15 armas, nasamsam ng BHB sa Samar 
5 armas, nasamsam ng BHB sa Bukidnon 13 


pakanan ng mamamayan. 

Dapat pagbayarin ang rehimeng 
US-Arroyo at mga imperyalista at 
lokal na kasapakat nila sa responsi- 
bilidad nila sa malawakang pagka- 
wasak at ibayong kahirapang pin- 
apasan ngayon ng bayan. 

Malaking hambalos sa masang 
magsasaka ang malawakang pagka- 
sira ng mga sakahan, pangisdaan, 
hayupan at iba pa nilang pinagmu- 
mulan ng kabuhayan. Ang paghihi- 
rap na dulot ng mga baha at pag- 
guho ng lupa ay nagpalala pa sa 
karalitaan at kagutuman ng mga 
magsasakang matagal nang pinahi- 
hirapan ng iba't ibang anyo ng im- 
peryalista, pyudal, malapyudal at 
burukratikong pagsasamantala at 
pang-aapi. Kagyat kung gayon pa- 
ra sa mamamayan ang pangangai- 
langang paigtingin ang kanilang 
pambansa-demokratikong rebolu- 
syonaryong pakikibaka. Sa ilalim 
ng kasalukuyang mapagsamantala 
at mapang-aping sistema, palaging 
bulnerable ang mamamayan sa mga 
sakuna. 

Tumitingkad ngayon ang pa- 
ngangailangang puspusang ilunsad 
ang rebolusyong agraryo. Ang Par- 
tido Komunista ng Pilipinas (PKP) 
at ang mga rebolusyonaryong 
pwersang pinamumunuan nito ay 

tutulong sa lahat ng paraan para 
organisahin ang masang magsasa- 
ka at manggagawang bukid sa ka- 
nilang pakikibaka para sa mas ma- 
laking bahagi ng kanilang ani, sa 
mas makatarungang sahod, sa pag- 
pawi ng usura at sa mas makataru- 
ngang presyo ng kanilang mga pro- 
dukto. 

Kaalinsabay nito, pupukawin at 
pakikilusin ng PKP at mga rebolu- 
syonaryong pwersa ang masang 
proletaryado at malaproletaryado 
at ang mga panggitnang uri sa Me- 
tro Manila at mga rehiyong apekta- 
do ng nakaraang mga sakuna at iba 
pang lugar sa bansa para makibaka 
para sa trabaho, nakabubuhay na 
sahod, makataong kundisyon sa 
paggawa, disenteng pabahay, ma- 
babang presyo ng mga saligang bi- 
lihin at sapat na serbisyong panli- 
punan. 

Bunsod ng nakaraang mga sa- 
kuna at kainutilan ng reaksyunar- 
yong rehimen, lumalakas ang pana- 
wagan para sa ibayong pagsisikap 
para maiwasan at mapangibabawan 
ang malalaking pinsala sa mga sa- 
kuna at maging handa para rito. 
Lumalakas ang panawagang bawa- 
san ang napakalaking gastos-mili- 
tar, tigilan na ang pork barrel at iba 
pang dambuhalang pagnanakaw sa 


kabang bayan, at ihinto na ang 
paglalaan ng hanggang 50% ng 
pambansang badyet para sa bayad- 
utang. Sa kagyat, dapat paglaanan 
ng mas malaking pondo ang pag- 
saklolo sa mga nasalanta at ang 
pagkukumpuni sa mga nasirang pa- 
aralan, ospital at iba pang pam- 
publikong pasilidad. Sa mas mala- 
yong hinaharap, kailangan ang mas 
malaki pang tulong sa mamamayan 
para mabawi at muli nilang maiba- 
ngon ang kanilang nawasak na mga 
kabuhayan. 

Lalong lumalakas ang panawa- 
gang ibasura ang Mining Act at ti- 
gilan na ang pagdambong sa ating 
mga kagubatan, kabundukan, tubi- 
gan at iba pang likas na yaman ng 
bayan. Sa bahagi ng PKP at BHB, 
ipagpapatuloy nila ang mahigpit 
na pagpapatupad ng patakarang 
nagbabawal sa malakihang komer- 
syal na pagmimina, pagtotroso at 
iba pang aktibidad ng mga kum- 
panyang dayuhan at kakutsaba ni- 
lang mga kumprador na mapang- 
wasak sa kalikasan at kabuhayan 
ng mamamayan. 

Habang nasa kasagsagan ng 
pagtulong sa mga biktima ng kata- 
tapos na mga sakuna, pansamanta- 
lang suspendido ang paglulunsad 
ng mga taktikal na opensiba ng 
mga yunit ng BHB sa mga lugar na 
lubhang nasalanta. Makaraang ma- 
kaahon sa mga pinsala, may kagyat 
na pangangailangang paigtingin 
ng mga rebolusyonaryong pwersa 
at mamamayan ang kanilang rebo- 
lusyonaryong pakikibaka. Nagha- 
handa sila ngayon para sa paglu- 
lunsad ng mas malalaking opensi- 
bang pampulitika at pangmilitar 
para pagbayarin ang rehimeng US- 
Arroyo sa mga katiwalian at krimen 
nito at sa mga kalamidad na dulot 
nito, at dalhin sa mas mataas na 
antas ang pakikibaka para tapusin 
na ang mga pagpapahirap sa ma- 
mamayang Pilipino ng umiiral na 
naghaharing sistemang malakolo- 
nyal at malapyudal. ABI 

Pagtulong sa mga biktima ng 
bagyo, nagpapatuloy 


partido sa mga nasalanta ng bagyong Ondoy at Pepeng. Libu-libong 


T uluy-tuloy ang pagtulong ng mga progresibong organisasyon at 


mamamayan na sa Kamaynilaan at iba pang mga prubinsya ang na- 
tulungan at nabigyan nila ng serbisyo. Ang pagsisikap nila ay kaakibat 
ng isinasagawang pagtulong ng iba't ibang mga pribadong organisasyon 
sa simbahan, midya at iba pang sektor sa mga nasalanta ng bagyo, sa 
harap ng labis na kakulangan ng isinasagawang pagsagip ng gubyerno. 


Sumaklolo ang Bayan Muna sa 
mga nasalanta sa Marikina, Pasig, 
Montalban, Rizal at Quezon (City 
noong Oktubre 6 at sa Guimba, Nu- 
eva Ecija noong Oktubre 13. Sa 
Kongreso, hiniling ni Bayan Muna 
Rep. Satur Ocampo na kagyat na 
aprubahan ang Disaster Manage- 
ment Bill upang maisaayos ang ka- 
salukuyang programa ng gubyerno 
sa pagharap sa mga sakuna. Ayon 
kay Ocampo, ang panukalang ito ay 
naglalaman ng mahusay, epektibo 
at komprehensibong plano at im- 
plementasyon para tugunan ang 
dumarating na mga kalamidad. Bi- 
go, aniya, ang gubyerno na tugu- 
nan ang pangangailangan ng ma- 
mamayang nasasalanta. 

Kinwestyon naman ni Rep. Teo- 
doro Casiño ang dagdag na P10 bil- 
yon para sa rehabilitasyon ng mga 
napinsala ng bagyong Ondoy. Ani- 
ya, kaduda-duda na nga ang na- 
puntahan ng P2 bilyong pondong 
pangkalamidad noong nakaraang 
taon. Iminungkahi ni Casiño na ku- 
nin ang dagdag na pondo sa 
Road User's Tax, Special Pur- 
pose Fund o iba pang pondo 
ng gubyerno sa halip na pa- 
tawan ng dagdag na buwis 
ang mamamayan para maka- 
likom ng rekurso para sa 
mga nasalanta. Iginiit din 
niya ang pagsuspindi sa 
pagbabayad ng utang. Uma- 
abot sa P340.12 bilyon ang 
inilaan ng gubyerno ngayong 
taon para sa pagbabayad ng in- 
teres sa utang. 

Patuloy naman na naglulunsad 
ng Bayanihan ng Masa ang Gabrie- 
la Women's Party (GWP) sa iba't 
ibang lugar. Naglunsad ang mga 
kasapi nito ng paglilinis sa mga bi- 
nahang lugar sa Quezon City, Mari- 
kina, Bulacan at Pasig at namahagi 
rin ng relief goods. Ang operasyong 
pagsagip ng GWP ay pinuri ng iba 
bilang pinakamaayos at episyente, 
laluna kumpara sa magulong opera- 
syon ng gubyerno at militar. 

Hinamon naman ni GWP Rep. 
Liza Maza si Gloria Arroyo na kag- 
yat na ilabas ang inipit na Priority 
Development Assistance Fund 
(PDAF) para mailaan ito sa tulong 
at rehabilitasyon ng mga biktima 
ng kalamidad. Aniya, napakaliit ng 
ibinigay na P20,000 ng bawat kon- 
gresista sa mga biktima kumpara sa 
mga pork barrel na kanilang naku- 
kuha taun-taon. Hinamon din niya 
ang mga ito na ilaan ang kanilang 
pork barrel sa mga nasalanta at hu- 
wag magpakitang-tao lamang. 


Isang Balik-Eskwela Program 
naman ang isinasagawa ng Kabata- 
an Party para mangalap ng mga ga- 
mit pang-eskwela, uniporme, mga 
bag at iba pa para sa kabataang 
biktima ng bagyo. Ang kanilang 
Serve the People Brigade naman sa 
Southern Tagalog ay nakapamahagi 
na ng tulong malapit sa Laguna de 
Bay. Patuloy din ang kanilang reli- 
ef operations at kabilang sa mga 
napuntahan nila ang Pangasinan at 
Tarlac. 

Naglunsad rin ng Operasyong 
Sagip ang Migrante. Mula sa mga 
nakalap nito sa mga manggaga- 
wang Pilipino at iba pang mama- 
mayan sa iba't ibang bansa, nama- 
hagi ng tulong ang mga balangay 
nito sa iba't ibang panig ng bansa. 
Sa panimula ay nakapamahagi sila 
ng tulong sa Quezon City, Marikina 
at Rizal. Nagbigay din ng tulong 
ang ALI-UP Workers Union sa Que- 
zon City at Calamba, Laguna. Na- 
mahagi rin ng tulong sa Marikina 
ang Salinlahi-Alliance for Chil- 
dren's Response noong Oktubre 16. 

Nagtungo naman sa bayan ng 
Pateros ang Anakpawis at Kilusang 
Mayo Uno. Naglunsad naman sila 
ng misyong medikal sa San Mateo, 
Rizal. 

Kinwestyon ng Anakpawis at 
KMU ang maanomalyang paglalaan 
ng pondo ng Social Security System 
(SSS) para umano ipamahagi sa 
mga manggagawa at empleyado, 


ANG BAYAN Oktubre 21, 2009 


pero sa aktwal ay mapupunta la- 
mang sa bulsa ng mga taga-Ma- 
lacahang. 

Sinabi ni Anakpawis Rep. Joel 
Maglunsod na dapat direktang ibi- 
gay sa mga myembro ng SSS ang 
P100 milyong pondo at huwag 
nang idaan sa mga upisina ng 
gubyerno. Kaduda-duda, aniya, 
ang pagbibigay ni SSS Sec. Romu- 
lo Neri ng P30 milyon mula rito sa 
Office of the President at P5 mil- 
yon naman sa umano'y mga grupo 
sa paggawa. Sa katunayan, walang 
anumang naramdamang tulong 
mula rito ang mga manggagawa at 
empleyado. 

Samantala, nagdaos ng mi- 
syong medikal ang Kalipunan ng 
Damayang Mahihirap (Kadamay) 
noong Oktubre 12 sa Montalban, 
Rizal. Tumulong dito ang Sama- 
hang Operasyon Sagip (SOS) na ki- 
nabibilangan ng mga doktor at 
nars at ang Montalban Relocatees 
Alliance (MRA-Kadamay). Binati- 
kos nila ang plano ng Housing and 
Urban Development Coordinating 
Council (HUDCC) na relokasyon sa 
mga biktima ng bagyo, na nagbi- 
bigay ng maraming problema sa 
mga inilipat. Sinabi ng Kadamay 
na napakalayo ang paglilipatan at 
walang kasiguraduhan sa serbisyo 
at trabahong maibibigay sa mama- 
mayan. Kahalintulad din ito, ani- 
la, ng relokasyon sa Bulacan at 
Montalban na puro kahirapan ang 
naidudulot dahil sa kapabayaan ng 
gubyerno na tugunan ang panga- 
ngailangan ng mga inilipat doon. 

Samantala, nanawagan ang 
Cordillera Peoples Alliance (CPA) 
ng tulong para sa mga sinalanta 
sa rehiyon ng Cordillera. Nauna 
nang nakapamahagi ng tulong ang 
Serve the People Brigade-Cordille- 
ra Disaster Response Center sa 
mga residente ng Pinsao at Fairvi- 
ew sa Baguio City. Tumulong din 
sila sa paglilinis ng gumuhong lu- 
pa at mga nagibang bahay sa La 
Trinidad at Irisan sa Benguet. [E 

Bangkaroteng ekonomya, 
pinasahol pa ng kalamidad 


nan ng pagguho ng lupa, karima-rimarim na ang mga tinatayang 


H indi pa man humuhupa ang baha at naiaahon ang mga natabu- 


halaga ng nasalanta ng bagyo at kapinsalaan sa buhay at kabu- 


hayan ng mamamayang Pilipino. 

Ayon sa mga independyenteng 
pagtaya, umaabot na sa minimum 
na P23 bilyon--mahigit doble sa 
inaamin ng gubyerno--ang kabu- 
hayan at ari-ariang nasalanta ng 
bagyong Ondoy pa lamang. Wala 
pang independyenteng datos 
hinggil sa pinsalang idinulot ng 
mga delubyo at pagguho ng lupa 
noong kasagsagan ng bagyong Pe- 
peng. Hindi rin kabilang dito ang 
mga binahang pribadong bahay at 
mga gusali. 

Hindi rin kasali sa pagtayang 
ito ang mga nawalang kita dulot 
ng pagkaantala ng mga serbisyo at 
produkto, katulad ng nawalang ki- 
ta dulot ng pagkaantala ng mga 
byahe ng mga barko, eroplano at 
trak at pagkabulok ng mga pro- 
duktong agrikultural sa mga ter- 
minal o sa daan pa lamang. Mara- 
ming iba pang problemang kasu- 
nod ng pagkawasak ng mahahala- 
gang imprastruktura at serbisyo 

tulad ng transportasyon, suplay 
ng kuryente, tubig at iba pa. 

Hindi rin kasali sa naturang 
halaga ang mga nawala o nasirang 
personal na kagamitan tulad ng 
mga gamit sa bahay, sasakyan, 
mga tindahan at iba pang nego- 
syo: nawasak na kapaligiran, at 
ang mga gastos sa pagpapaospital 
at pagpapagamot ng mga nagka- 
sakit at pagpapalibing ng mga na- 
matay. 

Epekto sa suplay ng pagkain 
at kabuuan ng ekonomya. Mahi- 
git 56% ng mga taniman ng palay 
sa mga dinaanan ng bagyo ay na- 
lunod sa baha. Mahigit 35,000 ek- 
tarya ng palayan ang tinatayang 
tuluyan nang nawasak. 

Masahol pa, kasisimula pa la- 
mang ng anihan at karamihan ay 
di pa nakapag-aani. Ayon sa ini- 
syal na pagtaya ng Department of 
Agriculture (DA), umabot sa 
650,000 metriko tonelada ng di pa 
naaaning palay ang nasalan- 
ta ng bagyo. Sa konserbati- 
bong pagtataya ng DA, no- 
ong Oktubre 13 ay umabot 
na sa P6.77 bilyon ang mga 
tanimang nasalanta ng bag- 
yong Ondoy at P6.53 bilyon 
naman ng bagyong Pepeng. 
Mapipilitan na naman ang 
bansa na dagdagan ang ina- 
angkat na bigas sa kagyat, o 
kung hindi man ay para sa 
susunod na dalawang kwar- 
to. 

Ipinagpipilitan ng mga 
upisyal ng gubyerno na hin- 
di maaapektuhan ng mala- 
king pinsala sa agrikultura 
ng nagdaang mga bagyo ang 

kabuuang paglago ng ekonomya 
dahil ayon sa kanila, bumubuo la- 
mang ng 10% hanggang 14% ng 
kabuuang ekonomya ang agrikultu- 
ra. Tinatakpan nito ang katotoha- 
nan na ang malaking mayorya ng 
mamamayan ay nasa kanayunan, at 
pangunahing nakatuon at umaasa 
sa agrikultura. Karamihan sa kanila 
ay nasa “impormal na ekonomya” 
at di saklaw ng mga sarbey at esta- 
distika ng gubyerno. Kahit na pina- 
kamaliit ang halaga ng sektor ng 
agrikultura sa mga estadistika ng 
kabuuang pambansang produksyon, 
sa katunaya'y nakasalalay pa rin 
nang malaki ang pambansang eko- 
nomya sa sektor na ito. 

Umulan man o umaraw. Sa- 
mantala, walang humpay ang pag- 
bulusok ng iba pang aspeto ng eko- 
nomya dulot ng nagpapatuloy na 
paglala ng krisis sa ekonomya sa 
daigdig at sa bansa. 

Bumagsak nang 30.33% (mula 
534.5 bilyon tungong $24.0 bil- 
yon) ang kabuuang eksport ng ban- 
sa mula Enero hanggang Agosto. 
Mula pa noong 2008 ay tuluy-tuloy 
nang bumabagsak ang mga eksport 
ng bansa bunga ng sobrang pro- 
duksyon, paglala ng resesyon ng 
pandaigdigang sistemang kapitalis- 
ta at pagkitid ng mga pandaigdi- 
gang pamilihan ng mga malamanu- 
paktura at produktong agrikultural 
na bumubuo ng pangunahing mga 
eksport ng Pilipinas. Ang eksport 
ng pangunahing industriya ng ban- 
sa--pag-aasembol ng mga inang- 
kat na pyesang elektronik para mu- 
ling ieksport sa mga abanteng in- 
dustriyalisadong bansa--ay mahi- 
git dalawang taon nang dumaranas 
ng pinakamalaki at tuluy-tuloy na 
pagbagsak. Tinataya ng mga eko- 
nomista na lalong magiging mata- 
rik ang pagbagsak ng kabuuang 
eksport ng bansa ngayong taon. 

Pinalalabas ng gubyerno na na- 
nanatiling maliit lamang at di gaa- 
nong nagbabago ang disempleyo sa 
bansa (2.9 milyon o 7.6% ng pwer- 

sa sa paggawa noong Hulyo). Lu- 
miit pa nga raw ito nang kaunti 
mula Enero (7.7%) at kung lumaki 
man ito nang kaunti mula Hulyo ng 
nakaraang taon (7.4%) ay 173,000 
lamang ang naidagdag sa mga wa- 
lang trabaho. Bukod dito, ayon sa 
estadistika ng gubyerno, ang bi- 
lang ng mga kulang sa trabaho ay 
di lumalayo sa apat na milyon. 
Ngunit napakalayo ng mga ito sa 
katotohanan. 

Binatikos ng Ibon Foundation 
ang kahungkagan ng mga estadisti- 
ka ng gubyerno, na nagkukubli ng 
malaking bilang ng mga walang 
trabaho at ng mga tumigil na sa 
paghahanap dahil walang makitang 
trabaho. Noong Enero, 6.2 milyon 
na ang walang trabaho at mahigit 
apat na milyon pa ang kulang sa 
trabaho, ayon sa pagtaya ng Ibon 


Foundation. Di gaanong nalalayo 
rito ang mga datos ng Social 
Weather Stations (SWS) na nagsa- 
sabi na mula pa noong 2005 ay ha- 
los hindi na bumababa sa 20% ang 
tantos ng disempleyo sa bansa. Sa 
pinakahuling sarbey ng SWS nitong 
Hunyo, umabot na ito sa 25.9% (o 
10 milyon). 

Wala pa man ang mga bagyong 
Ondoy at Pepeng na sumalanta sa 
kalakhan ng mga palayan at gula- 
yan sa Central at Northern Luzon, 
noong Agosto ay tumataas na ang 
tantos ng implasyon dulot ng pag- 
taas ng presyo ng mga pagkain. 

Dahil sa pananalanta nitong 
dalawang malaking sakuna, asa- 
hang lalo pang titindi ang proble- 
ma sa kabuhayan ng mamamayan, 
laluna ng nakararaming maralita sa 
bansa. ABI 


Proyektong dam sa Bicol, 


tinututulan 


Io ng mamamayan ng Lupi, Camarines Sur ang pagtata- 
yo ng Libmanan-Cabusao Dam (LCD) sa Barangay Malaguico, Si- 


pocot. Ang P700 milyong proyekto ay “regalo” ni Gloria Arroyo sa 
anak niyang si Dato, kongresista ng unang distrito ng prubinsya. 
Kapag natuloy, ang LCD ang magiging pinakamalaking dam sa rehi- 
yon. 

Ani Vic Nierva, isa sa mga pinuno ng grupong tutol sa proyek- 
to, malaking bahagi ng Lupi ang lulubog kapag itinuloy ang kons- 
truksyon ng dam. Hindi aniya kinonsulta ang publiko bago inisyu- 
han ng environmental clearance certificate (ECC) ang proyekto. Su- 
misigaw ngayon ng pagtutol ang mamamayan sa lugar dahil baka 
wala nang ibang pagkakataon para iparinig ang kanilang senti- 
myento, ani Nierva. 

Sinabi pa ni Nierva na inililingid ng mga kinauukulan sa mama- 
mayan ng Lupi ang mga nilalaman ng ECC. “Buburahin ng dam ang 
kasaysayan ng bayang itinatag noong 1726 gayundin ang pagkaka- 
kilanlan at kabuhayan ng napakaraming taong maaapektuhan,” ani- 
ya. Malalawak aniyang lupang taniman ang malulubog sa tubig na 
magkakait sa mamamayan ng pangunahin nilang ikinabubuhay. 

Noong Oktubre 8, kinumpirma ni Tomasito Monzon, Regional 
Presidential Assistant sa Bicol at direktor ng buong proyekto, na 
300 pamilyang naninirahan sa pampang ng Sipocot River ang ma- 
wawalan ng tirahan sa pagtatayo ng dam. Ang mga maaapektuhan 
ay ang mga barangay ng Malaguico at Manangle sa Sipocot at Lupi 
Nuevo, Lupi Viejo, San Pedro, San Isidro, at Barera sa Lupi. ABI 

San Roque Dam 


Mahabang kasaysayan ng 
paglaban ng mamamayan 


ganan ng bayan ng San Manuel sa Pangasinan at mga bayan ng 


N ng San Roque Multi-Purpose Dam (SRMPD), na nakatayo sa hang- 


Itogon at Tuba sa Benguet, ang pangatlong pinakamalaking dam 
sa buong Asia. Pangatlo na itong dam na nakatayo sa Agno River. Sa ban- 
dang ilaya ay matatagpuan ang mga dam ng Ambuklao at Binga. Ang 
SRMPD ang sumasahod sa lahat ng tubig na dumaraan sa Agno River pa- 
ti na ang sobrang tubig na pinakakawalan ng mga dam sa Ambuklao at 


Binga. 

Sa udyok ng malalaking kapita- 
listang interes sa US at Japan, mu- 
la pa noong kalagitnaan ng dekada 
1980 ay binalak na itong itayo ng 
rehimeng Marcos, kasabay ng Chico 
Dam. Ngunit dahil sa mahigpit na 
pagtutol ng mamamayan ng Cordil- 
lera na pinatampok ng makasaysa- 
yang pakikibaka ng mga tribong 
Kalinga at Bontoc laban sa Chico 
Dam, napigilan ang pasistang rehi- 
men na ituloy pa ang mga ito. 

Muling binuhay ng rehimeng 
Ramos ang proyektong SRMPD at 
inumpisahan na ang konstruksyon 
nito noong 1997. Pero hindi ito na- 
kausad sa ilalim ng rehimeng Estra- 
da dahil sa malakas na pagtutol di- 
to ng mamamayan sa Cordillera at 
Pangasinan. 

Sa lakas ng mga pagtutol sa 
dam, noong Setyembre 2000 ay 
upisyal na binawi ng konsehong 
bayan ng Itogon ang naunang pag- 
endorso nito sa SRMPD. Ngunit no- 
ong Mayo 2001, ilang buwan pa la- 
mang pagkaupo sa poder ni Arroyo, 
itinuloy ang pagtatayo at pag-oo- 
pereyt ng dam. Nagsimula na itong 
mag-opereyt noong 2003. 

Tuluy-tuloy na pagtutol sa 
dam. Sa harap ng patuloy na mala- 
kas na pagtutol sa naitayo nang 
dam, iba't ibang paraan ang gina- 
mit ng reaksyunaryo at papet na 
estado para supilin ang mga tumu- 
tutol. Hindi nilubayan ng estado 
ang panggigipit sa mga organisa- 

syong masa at lider nilang tutol sa 
pagtatayo ng dam. Pinatay si Mari- 
ano Sepnio, pangalawang tagapa- 
ngulo ng BAYAN-CL noong Marso 9, 
2006. Pinatay din noong Mayo 16, 
2006 si Jose “Apo” Doton, tagapa- 
ngulo ng TIMMAWA (Tignay dagiti 
Mannalon a Mangwayawaya iti Ag- 
no), organisasyon ng mga nanini- 
rahan sa mga ba- 
yang dinaraanan 
ng Agno River na 
apektado ng 
dam. 
Pangunahin 
sa mga inapi sa 
pagtatayo ng 
dam ang mga 
pambansang mi- 
noryang Ibaloi sa 
Itogon at Tuba, 
Benguet at mga 
naninirahan sa 
San Nicolas at 
San Manuel, Pa- 
ngasinan. Naka- 
salalay ang bu- 
hay at kabuha- 
yan nila sa 
39,500 ektaryang 
inagaw sa kanila 
at nilunod ng 
dam. Mahigit 
2,000 pamilya na 
kinabibilangan 
ng 61,700 katao 
ang pinalayas sa 
pagtatayo ng 


dam. Ang mga napalayas na Ibaloi 
na naggigiit ng ansestral na pag- 
aari sa lupang tinayuan ng dam ay 
mga kamag-anak at katribo pa ng 
iba pang Ibaloi na nauna nang na- 
palayas sa lupang ninuno rin ni- 
lang pinagtayuan ng Ambuklao at 
Binga Dam. Sa kabuuan, may 
150,000 mamamayan sa lugar at 
karatig nito ang nawalan ng ha- 
napbuhay dahil dito. 

Winasak din ang kagubatan at 
likas na yaman di lamang sa tina- 
yuan ng dam kundi sa halos kabuu- 
an ng Agno River. Kumitid ang ma- 
pagkukunan ng kabuhayan ng mga 
naninirahan doon at nawala rin 
ang proteksyon laban sa mabilis na 
pagtaas at pag-apaw ng ilog dahil 
kasama sa nalubog ang watershed 
area. 

Malalaking interes sa likod ng 
dam. Binatikos ng mga tumututol 
sa dam ang malalaking dayuhan, 


kumprador at burukratikong interes 
sa likod ng proyekto. Pangunahin 
na rito ang San Roque Power Corp. 
(SRPC) na siyang may-ari at may 
kontrol sa mga pasilidad, kagami- 
tan at sistema ng dam para sa pag- 
likha at pamamahagi ng elektrisi- 
dad (ang pisikal na istruktura ng 
dam at ang sistema sa pagkontrol 
ng lebel ng tubig ang nasa panga- 
ngasiwa ng Napocor). Ang SRPC ay 
higanteng magkasanib na kumpan- 
yang itinayo ng malalaking kapita- 
lista sa US (Sithe Engineers) at 
Japan (Marubeni Corp. at Kansai 
Electric Power Corp.). 

Ang produksyon ng kuryente 
ang siyang pangunahing pinagka- 
kakitaan ng dam. Kumikita ang SR- 
PC rito ng minimum na 510 milyon 
kada buwan, may maideliber man 
itong kuryente o wala, at dagdag 
pa ang kita nito kapag lumalakas 
ang konsumo ng kuryente. Bukod 
sa 5400 milyong kinita ng SRPC pa- 
ra sa pamamahala sa konstruksyon 
ng dam, kumita rin nang malaki ri- 
to ang US Raytheon Engineers and 
Contractors, na siyang kumopo sa 
kontrata para itayo ang dam. 

Kabilang sa mga pangunahin 
ding nakikinabang sa operasyon ng 
dam ang malalaking dayuhan at 
kumprador na kumpanya sa mina- 
han sa paligid at ilaya ng dam. Tat- 
long minahan ang nag-oopereyt sa 
watershed area mismo ng Agno Riv- 
er--ang Sto. Tomas II ng Philex 
Mining Corp., ang Benguet Mining 
Corp., at ang Itogon-Suyoc Mines. 
Ang mga ito rin ang pangunahing 
tagakonsumo ng kuryenteng inilu- 
luwal ng SRPC. 

Para makatipid pa sa malaking 
gastos sa paglilinis ng mga basura 
ng mina, ginagamit ng mga ito ang 
mga lagusan ng dam bilang tapu- 
nan nito. Dahil dito'y napakatindi 
na ng polusyon ng Agno River at 
mga nakadugtong ditong ilog at 
sapa sa ibaba. Binabarahan din ng 
basura ang daloy ng tubig at nata- 
tambak ang latak sa ilalim. Ang ka- 

pal ng latak sa ilog ng Agno, Am- 
buklao at Binga ang dahilan kung 
bakit mabilis na umaapaw ang 
magkakahilerang dam na ito. 

Malaki rin ang kinita ng malala- 
king burukrata ng gubyerno sa mga 
kikbak mula sa iba't ibang dayuhan 
at kumprador na interes sa pagta- 
tayo at operasyon ng dam. 

Iba pang panganib ng dam. 
Ang mga tumututol sa pagtatayo 
ng dam ay nagbabala rin sa mahin- 
ang pundasyong tinatayuan nito. 
Nakatungtong ito sa San Manuel 
earthquake fault line na may mala- 
king panganib na gumalaw at mag- 
paguho ng mga bundok at lupa ka- 
pag lumindol. Kapag bumitak ang 
dam, malulunod ang mga tirahan 
at sakahan ng 1.5 milyon katao sa 
kapatagan. Halos 60% ito ng kabu- 
uang populasyon ng Pangasinan. 

Matagal na ring nagbabala ang 
mga tumututol sa pagtatayo ng 
dam sa panganib na malubog ang 
malawak na kapatagan ng Panga- 
sinan at mga karatig-prubinsya ka- 
pag umapaw ang tubig sa dam da- 
hil sa mga bagyo. Ito na nga ang 
siyang nangyari nang magpabalik- 
balik kamakailan ang bag- 
yong Pepeng sa North- 
ern Luzon. 

Mula nang maitayo 
ang SRMPD, nakarara- 
nas na ang iba't ibang 
komunidad sa Panga- 
sinan ng malawakang 
pagbaha tuwing may 
malakas na bagyo at 
binubuksan ang mga 
lagusan ng dam. Pero pinakagrabe 
mula noong Ikalawang Digmaang 
Pandaigdig ang pagbahang nara- 
nasan ng mga residente sa baba 
ng San Roque Dam sa kasagsag- 
an ng bagyong Pepeng nitong 
Oktubre 8-10. 

Dahil sa biglaang pagpapaka- 
wala ng milyun-milyong metro ku- 
biko ng tubig, mahigit 30 sa 48 ba- 
yan at tatlong syudad ng Pangasin- 
an ang nalubog sa baha na umabot 


IHINTO 
ang OPERASYON 


sa tatlo hanggang anim na talam- 
pakan ang lalim. Umapaw pa ang 
tubig-baha hanggang sa ilang ba- 
hagi ng Nueva Ecija at Tarlac. Uma- 
bot sa mahigit 600,000 katao sa 
627 barangay ang apektado. Mahi- 
git 60,000 katao ang tumira na la- 
mang sa 119 na evacuation center. 
Batay sa panimulang ulat ng Pro- 
vincial Disaster Coordinating Coun- 
cil, ang pinsala ay umabot na sa 
P181.25 milyon sa imprastruktura, 
P1.4 bilyon sa palayan, P1.4 bil- 
yon sa maisan, P160 milyon sa gu- 
layan, P96.4 milyon sa palaisdaan 
at P1.13 milyon sa hayupan. Di ba- 
baba sa 57 katao ang namatay. 
Ang nangyaring delubyo sa Pa- 
ngasinan ay ikinagalit ng iba't 
ibang sektor ng mamamayan laluna 
ang mga napinsalaan ng baha, at 
bumuhay muli sa mga batikos at 
protesta laban sa SRMPD na tat- 
long dekada nang dumadagundong 
sa Cordillera at Pangasinan. Nag- 
lunsad ng mga kilos-protesta at 
nagsampa rin ng kaso sa korte la- 
ban sa Napocor at SRPC ang iba't 
ibang grupo ng mamamayan. ABI 


IL 

Biyaya ng rebolusyong 
agraryo sa mga Manobo 


kilusan at ang militanteng pakikibaka ng mamamayang Manobo 


N ng binhi ng rebolusyong agraryo na itinanim ng rebolusyonaryong 


upang ipagtanggol ito ay higit pang umaani ng tagumpay sa Min- 
danao. Ang mga sumusunod ay matitingkad na bunga ng mga pagsisikap 
na ito na nagsimula sa isang larangang gerilya sa Mindanao. 


Umunlad ang empleyo sa mga 
sakahan at ilang bahagi ng troso- 
han. Patuloy na tumaas ang sahod 
ng mga manggagawang bukid mula 
P30-40 kada araw noong dekada 
80, tungong P150 noong 2007, 
P200 noong 2008 tungong P250 sa 
kasalukuyan. Balangay ng organi- 
sasyong masa na mismo ang nag- 
patupad ng pagtaas ng sahod at 
hindi na ito kinailangan pang 


ikampanya. Di hamak na mas mata- 
as pa ito sa P190 kada araw na sa- 
hod ng mga manggagawa sa kons- 
truksyon. Naging hudyat ito upang 

sumunod ang ibang rehiyon kaya 
umaabot na sa 11,000 manggaga- 
wang bukid ang nakakatamasa ng 
tagumpay na ito. 

Naitatakda na ng mga magsasa- 
ka ang presyo ng yantok at kahoy 
na falcatta kada taon. Napataas din 
nila ang presyo ng abaka nang dob- 
le. Noong 2006, nag-organisa ang 
mga prodyuser ng abaka upang 
magkaisa sa presyo nito. Mahigit 
11,000 indibidwal ang tumatamasa 
rito. Samantala, napababa ang ren- 
ta sa makinang panlupis ng abaka 
mula 20-25% tungong 15% ng ka- 
buuang halaga ng 
abaka. 

Bagamat hindi 
naging madali sa 


umpisa, matagum- 
pay na naitayo at 
umiiral hanggang 


ngayon ang mga ko- 
operatibang tinda- 
han. Patuloy itong 
dumami mula huling 
bahagi ng 1990. 
Mabibili rito ang 
mga batayang pro- 
duktong pangkonsu- 
mo at iba pang ka- 
gamitan sa murang 
halaga. Singkwenta 
sentimos hanggang 
piso lamang ang ipi- 
napatong kada kala- 
kal, kahit halos 30 
kilometro ang layo 
ng kooperatiba sa 
pinakamalapit na 
sentrong bayan. 
Ang pagtitinda 
ng alak ay pinahi- 


hintulutan lamang tuwing pista. 
Hindi rin nagtitinda ng mga junk 
food bilang pagtataguyod sa kam- 
panya sa kalusugan ng mga kasa- 
ma. Mga boluntir ang tumatao sa 
mga tindahan. Hindi tumatanggap 
ng sweldo ang regular na bantay 
maliban sa 10% bahagi sa benta 
nito. 

Nakakautang ang mga magsasa- 
ka sa kooperatiba nang walang tu- 
bo. Ang mga magsasakang nanga- 
ngailangan ng malaki-laking hala- 
ga sa panahon ng matinding kagi- 
pitan ay pinauutang sa kundisyong 
pangangasiwaan ng kooperatiba 
ang lupa niyang binubungkal. Pani- 
yak ito na unti-unting mababaya- 
ran ang utang at may sapat pa ring 
pangkonsumo ang pamilya ng mag- 
sasaka. Ang magsasaka pa rin ang 
nagtatrabaho sa lupa at umaani ng 
produkto. Kapag nabayaran na ang 
utang ay ibinabalik sa magsasaka 
ang pangangasiwa sa lupa. Meka- 
nismo ito para hindi matulak ang 
magsasaka sa pagsasanla ng lupa 
sa mga usurero na maaaring hu- 
mantong sa pagkaremata kapag 
hindi nabayaran. Pag-iwas din ito 
na makonsentra ang lupa sa kamay 
ng iilan. 

Dahil sa kooperatiba, napawi 
ang usura sa lugar at wala na ring 
naiilitan ng lupa. 

Namamahagi ang Pulang hukbo 
ng binhi. Binhi rin ang ibinabayad 
dito ng mga magsasaka. 

Hinihikayat sa mga taniman at 
sakahan ang paggamit ng natural 
na pataba. May huwarang taniman 
sila na gumagamit ng abonong ga- 
wa sa luya, sibuyas at asukal na 
muscovado o di kaya'y dumi ng ma- 
nok. 

Samantala, patuloy ang pagsi- 
sikap na paramihin pa ang mga ko- 
mite sa rebolusyong agraryo na si- 
yang nag-oorganisa at nagbibigay 
ng mga pag-aaral hinggil sa syenti- 
pikong pagsasaka. Kumbinasyon 
ito ng mga aktibistang masa at 
myembro ng Partido. ABI 

Szala PANANALANTA NG PASISTANG ESTADO 
Mga sibilyan, ginagawang 
panangga ng militar 


Baganga, Davao Oriental mula nang ipatupad dito ng militar ang 


NE nang garison ang Sityo Makopa, Barangay Mahan-ub sa 


Barangay Defense System (BDS), kung saan sapilitang isinasang- 
kot ang mga sibilyan sa paglaban sa Bagong Hukbong Bayan (BHB). 
Unang ipinatupad ang BDS sa mga lugar sa Luzon kung saan naghasik ng 
lagim si Gen. Jovito Palparan. Mula noong Hunyo ay mahigpit na rin 
itong ipinatutupad sa iba't ibang sityo ng Baganga ng mga elemento ng 


67th at 72nd IB. 

Sa ilalim ng BDS, lahat ng resi- 
dente ay pilit na pinagbabantay 
isang beses isang linggo sa detats- 
ment ng militar. 

Walang pinapatawad ang mili- 
tar dito--babae man o lalaki, bata 
man o matanda. Pati mga buntis. 
Sa pananaw ng AFP, ang pagbaban- 
tay ng mga sibilyan dito ay panigu- 
ro na hindi sasalakayin ng BHB ang 
detatsment. 

Sinumang liliban sa pagbaban- 
tay ay dapat magbigay ng bigas, 
kape o asukal para sa detatsment 
bilang sapilitang kontribusyon. 
Malaking kabawasan ito sa mahihi- 
rap na magsasakang Mandaya sa Si- 
tyo Mahan-ub na isang kahig, isang 
tuka ang kabuhayan. 

Pinipilit din ng militar ang mga 
residente na mag-ulat sa AFP hing- 
gil sa kilos ng BHB. Pinagbabanta- 
an ang mga sibilyan na kapag na- 
talo ang mga sundalo sa pakikipag- 
laban sa BHB ay sila ang kanilang 
babalingan. 

Bilang bahagi umano ng pagka- 
kait ng suporta sa BHB, nililimita- 
han ng AFP ang dami ng pagkaing 
pwedeng bilhin ng mga taumbaryo. 
Limitado lamang sa 15 kilong bigas 
sa loob ng sampung araw ang pina- 
payagang suplay ng AFP bawat pa- 
milya, gaano man karami ang 
myembro nito. Anumang labis dito 
ay ipinadedeposito sa detatsment 
at maaari lamang kunin matapos 
ang sampung araw. Kahit ang pag- 

bili ng asukal, mantika, asin, gaas 
at sigarilyo ay kinokontrol. 

Maging ang kilos ng mga taum- 
baryo ay kontrolado at mahigpit na 
minamanmanan. Palagiang nagda- 
raos ang mga sundalo ng sensus sa 
komunidad at itinatanong sa mga 
magulang kung nasaan ang kani- 
lang mga anak. 

Dahil sa matinding takot, nag- 
aalangan na ring magpunta sa ka- 
nilang mga sakahan ang mga resi- 
dente sa pangambang gamitin si- 
lang giya kapag natyempuhan sila 


[a | 


ng mga sundalong nag-ooperasyon. 

Ang paggamit ng AFP sa mga 
sibilyan bilang mga panangga sa 
labanan ay malubhang paglabag sa 
mga alituntunin ng digma at mga 
pandaigdigang protokol hinggil sa 
karapatang-tao. ABI 


Karahasang militar sa Samar 


D inukot noong Oktubre 5 at magpahanggang ngayon ay hindi pa 
inililitaw si Ruth Gecaro ng Catubig, Northern Samar. Tinangay 
ng pinaniniwalaang mga elemento ng 63rd IB si Gecaro habang pa- 
punta sa mga kasapi ng National Fact Finding Mission na nag-iim- 
bestiga sa pagpatay kay Fr. Cecilio Lucero para samahan ang mga 
ito sa kanilang aktibidad sa prubinsya. Susunduin sana ni Gecaro 
ang mga testigo at biktima nang sapilitan siyang ipasok sa sasak- 
yan ng mga salarin. 

Noon namang Agosto 27 ay dinukot at pinaslang ng isang yunit 
ng 63rd IB ang dalawang magsasaka na sina Jojo Basiloy at Jerwyn 
Marino habang nag-aabaka sa Sityo Gepili, Barangay Sumuroy, Lope 
de Vega, Northern Samar. Ang dalawang biktima ay parehong mga 
kagawad ng kanilang barangay. Ang isa pa nilang kasama na si Eli- 
nor Morillo ay nakaligtas sa pamamaril. 

Tuluy-tuloy ding hinaharas ng mga elemento ng militar ang mga 
lider-estudyante ng University of Eastern Philippines (UEP) sa Ba- 
rangay Cawayan, Catarman, Northern Samar. Kasama sa tinatakot 
nila ang dating tagapangulo ng University Student Council na anak 
ni Prof. Jose Ma. Cui. Si Cui, na noo'y pangulo ng COURAGE sa pru- 
binsya, ay pinaslang ng militar noong Enero 2007. ABI 

PANANALANTA NG PASISTANG ESTADO 


na 


Katarungan para kay Fr. Cecilio Lucero 


rebolusyonaryong pwersa sa pamilya at mga kaibigan ng 
pinaslang na tagapagtanggol ng karapatang-tao na si Fr. 
Cecilio Lucero nang gunitain ang ika-40 araw ng kanyang kama- 


N si ang Partido Komunista ng Pilipinas (PKP) at lahat ng 


tayan nitong Oktubre 15. 

Si Fr. Lucero ay pinuno ng Hu- 
man Rights Desk ng Social Action 
Center ng dyosesis ng Catarman at 
tagapangulo ng Task Force on 
Peace and Order ng Northern Samar 
Peace and Development Forum 
(NSPDF). Pinatay siya ng pasistang 
militar dahil sa matapang at taha- 
san niyang pagtuligsa sa mga pag- 
labag sa karapatang-tao. May ilang 
pagkakataong tumulong siya sa 
pagsasampa o siya mismo ang nag- 
sampa ng mga kaso laban sa mili- 
tar. Bago siya barilin, malaon na 
siyang minamanmanan ng mga 
operatibang militar at paniktik ng 
pasistang estado. 

Sa utos ng mga taong madalas 
niyang binabatikos, tinambangan 
si Fr. Lucero ng mga armadong sa- 
laring nakabonet at unipormeng 
militar mga alas-8:30 ng umaga 
noong Setyembre 6 sa San Jose, 
Northern Samar. Ang pagpatay sa 
kanya ay pinlano at isinakatuparan 
bilang malakihang operasyong mi- 
litar. Di kukulangin sa 30 operati- 
bang militar ang sangkot sa buong 
operasyon para matiyak ang kan- 
yang kamatayan. Limang operatiba 
ang nakaabang habang nakikipag- 
koordina sa mga sumusubaybay sa 
sasakyan ni Fr. Lucero ang nagpa- 
putok ng kanilang mga armalayt 
habang nagmamaneho ang pari sa 
Sityo Fuente, Barangay Layuhan, 
San Jose, Northern Samar. Agad na 
napatay si Fr. Lucero. Nasugatan 
naman ang isa sa mga kasama niya 
sa sasakyan gayundin ang isang 
pasahero sa isang kalapit na dyip 
na tinamaan ng ligaw na bala. 

Mismong si Gloria Arroyo ang 

may personal na pananagu- 
tan sa pagpaslang kay Fr. 
Lucero. Nang pasinayaan ni 
Arroyo ang Las Navas 
Bridge sa Northern Samar 
noong Hunyo 16, hayagan 
niyang binatikos si Fr. Luce- 
ro bilang “komunistang pari” sa 
harap ni Maj. Gen. Arthur Tabaque- 
ro, hepe ng 8th Infantry Division, 
at iba pang matataas na upisyal 
militar at sibilyan sa prubinsya. Sa 
gayo'y binasbasan ni Arroyo ang 
pagpatay sa aktibistang pari. 

Ang karumal-dumal na pagpas- 
lang ay nagpapatampok sa nagpa- 
patuloy na kampanya ng panunupil 
at ekstrahudisyal na pamamaslang 
ng rehimeng Arroyo. Mula 2001 
hanggang unang hati ng 2009, 
umabot na sa 1,110 magsasaka, 
manggagawa, tagapagtanggol ng 
karapatang-tao, estudyante, taong 
simbahan, mamamahayag at iba 
pang kritiko ng rehimeng Arroyo 
ang pinaslang ng mga armadong 
tauhan ng AFP. 

Karamihan sa mga biktima ay 
kasapi ng mga patriyotiko, demo- 
kratiko at progresibong organisa- 
syong masa na itinuturing na mga 
“kaaway ng estado” ng mga upisyal 
na dogmatista ng AFP. Aktibong ni- 
lalabanan ng mga organisasyong 
ito ang pagpapakatuta at pasistang 
pandarahas ng rehimeng Arroyo. 
Kapwa sa parlamento at sa lansa- 
ngan, mabisa nilang nailalantad 
ang kabulukan at kalupitan ng nag- 
haharing rehimen at patuloy nilang 
inoorganisa at pinakikilos ang ma- 
mamayan sa mga kilos protesta at 
pakikibakang masa. 


Ngayong taon lamang, mahigit 
60 na ang pinaslang ng mga pasis- 
tang operatiba ng naghaharing re- 
himen. Binabalewala ni Arroyo at 
mga kampon niyang pasistang upi- 
syal ang mga panawagan at reko- 
mendasyon ng UN at iba pang in- 
ternasyunal at pambansang organi- 
sasyon na tigilan na ang ekstrahu- 
disyal na pamamaslang ng mga 
pwersang militar at panseguridad 
ng estado. Malaon nang binabale- 
wala ng mga pwersang ito ang mga 
karapatang-tao, at ibinibilang sa 
kanilang order of battle ang papa- 
raming kritikong di armado at ma- 
ging mga simpleng sibilyan. 

Dadami pa ang mga ekstrahudi- 
syal na pagpaslang habang nalala- 
pit ang pagtatapos ng Oplan Ban- 
tay Laya 2 at lalong nagiging des- 
perado ang militar na pagtakpan 
ang mga kabiguan nito. Si Arroyo 
at ang kanyang mga kampong mili- 
tar at panseguridad ay despera- 
dong bumabaling sa marahas na 
panunupil habang nagpapakanang 
mangunyapit sa kapangyarihan. 

Habang sumasahol ang pang- 
ekonomya at pampulitikang krisis 
ng naghaharing sistema, lalong na- 
giging malupit ang reaksyunaryong 
estado sa pagsupil sa mamamayang 
nakikibaka para isulong ang kani- 
lang mga pambansa at demokrati- 
kong interes. ABI 

Fraiz PANANALANTA NG PASISTANG ESTADO 
Karahasan ng RPA, kinukunsinti ng rehimen 


yernong Arroyo sa pandarahas ng bandidong Revolutionary Pro- 
letarian Army (RPA) sa Negros. Ito ang pahayag ni Isidro Castil- 
lo, tagapangulo ng National Federation of Sugarcane Workers (NFSW). Ki- 
nundena niya at ng iba pang mga demokratiko at progresibong organisa- 
syon sa Negros Occidental ang patuloy na paghahasik ng lagim ng RPA 


M alinaw ang padron ng panunupil at pagwawalambahala ng gub- 


sa prubinsya. 

Mula noong Mayo, limang mag- 
sasaka na ang pinatay at dalawa na 
ang dinukot ng paramilitar na gru- 
pong ito. Dagdag dito, namiminsa- 
la rin ng kabuhayan ang RPA, tulad 
na lamang ng pamamaril nito sa pi- 
tong kalabaw ng mga magsasaka 
noong Mayo sa Sityo Manauyahan, 
Barangay Minautok, Calatrava. 

Ang pinakahuling biktima ay si 
Reynaldo Bucaling, 41, tagapangu- 
lo ng Pakigdaet sa Kalambuan sa 
Kambayugo (PSK) na kaanib ng NF- 
SW. Pinagbabaril siya sa kanyang 
bahay sa Purok Dalia, Barangay 
Bug-ang, bayan ng Toboso noong 
umaga ng Oktubre 5. Ayon sa sa- 

laysay ng kanyang asawa na si Ni- 
da, 38, noong Oktubre 4 bandang 
alas-8 ng gabi ay dumating sa ka- 
nilang bahay ang mga kasapi ng 
RPA at hinahanap nila ang kanyang 
asawa na si Reynaldo. Umalis ang 
mga armado nang hindi magpakita 
sa kanila ang lider-magsasaka. Ki- 
naumagahan, bandang alas-6, nag- 
init ng tubig sa kanilang kusina si 
Reynaldo. Bigla na lamang sumul- 
pot ang isang elemento ng RPA at 
pinagbabaril ang biktima. Anim na 
tama ng bala ang tinamo ni Rey- 
naldo. 

Matapos barilin si Bucaling, 
agad na dumating ang mga ele- 
mento ng 62nd IB, na siyang nag- 
abot ng mga basyo ng 
mga bala ng M16 sa Phi- 

lippine National Police 
(PNP) ng Toboso. 
Bandang tanghali 
na nang duma- 
ting sa Purok 

Dalia ang mga 
pulis. Dahil sa 
pagkakasunud- 
sunod ng mga 
pangyayari, mala- 
| kas ang hinala ng 
4 | Karapatan-Negros 
na may kinala- 
man din ang 
62nd IB sa 
pagpatay kay 
Bucaling. 
Bago pa man mangyari ang 
pagpaslang kay Bucaling, ay nag- 
pahayag na ng kanilang pagkaba- 
hala ang mga demokratiko at prog- 

resibong organisasyon sa serye ng 
mga pandarahas na kinasasangku- 
tan ng RPA. Noong Setyembre 11, 
binatikos ng mga progresibong or- 
ganisasyon tulad ng Karapatan- 
Negros, Kilusang Magbubukid ng 
Pilipinas, NFSW at Negros Press 
Club at ilang indibidwal sa isang 
press conference ang kawalang-ak- 
syon ng gubyerno at pulisya sa 
mga pang-aabuso laban sa mga 
magsasaka na pawang mga elemen- 
to ng RPA ang may kagagawan. 

Tinukoy ang mga biktima ng 
RPA, na pawang mga myembro ng 
NFSW at residente ng Victorias City 
na pinagbabaril at napatay. Ito ay 
sina Carlito Dacudao (Agosto 21); 
Edwin Oyeman (Agosto 10); Aneci- 
to Blanco (Agosto 5); at Roger Tu- 
macas (Hulyo 10). 

Noong Mayo 26, dinukot ng 
RPA si Razel Pelayo, 18 taong gu- 
lang, habang nagtatrabaho sa 
plantasyon ng nipa sa Hacienda Es- 
trella, Barangay Sibaca, Cadiz City. 
Dinukot din si Jason Pelayo, 20 ta- 
ong gulang at pinsang buo ni 
Razel. Sa sampung kasapi ng RPA 
na dumukot kina Razel, apat ang 
nakilala ng ama nitong si Rene. 
Ang mga ito ay sina Ronald Dequi- 
ta, Bebing Dequita, Cita Berja at 
Kawel Braba. Nakita ng nakatatan- 
dang Pelayo na kinakaladkad ng 
mga elemento ng RPA ang kanyang 
anak at si Jason patungong Sityo 
Bisang, Barangay Luna, Cadiz City. 

Mariing binatikos sa press 
conference si Chief Insp. Noel Ma- 
naay, hepe ng Cadiz City-PNP dahil 
sa kawalang-aksyon niya sa natu- 
rang kaso. Palagi na lamang umano 
itong nagsasabing nasa mabuting 
kalagayan ang dalawang biktima 
ngunit wala naman siyang maibi- 
gay na impormasyon kung nasaan 
na ang mga dinukot. ABI 

MATATAGUMPAY NA OPENSIBA NG BHB Mr 


15 armas, nasamsam ng BHB sa Samar 


(BHB) sa apat na matatagumpay na taktikal na opensibang inilun- 
sad nito sa isla ng Samar nitong unang dalawang linggo ng Oktu- 
bre. Samantala, dalawang sundalo ang napatay at siyam ang nasugatan 


Les: armas ang nakumpiska ng Bagong Hukbong Bayan 


sa mga labanang ito. 

Ayon sa panimulang ulat ng Ar- 
nulfo Ortiz Command, pitong armas 
ang nasamsam ng BHB mula sa 
mga pwersang militar sa bayan ng 
Pagsangjan, Samar noong Oktubre 


Noon namang Oktubre 1 ay 
inambus ng mga Pulang mandirig- 
ma ng Serafin Pacimos Command 
ang 23 abusadong tropa ng 63rd IB 
sa Barangay Ligaya, Matuguinao, 
Samar bandang alas-10 ng umaga. 
Nasamsam ng BHB matapos ang 
sampung-minutong labanan ang 
isang ripleng M16. Dalawang tropa 
ng AFP ang napatay at isa ang na- 
sugatan, samantalang walang kas- 
walti sa panig ng BHB. 

Walang tigil na nagpaputok ang 
demoralisadong mga tropang mili- 
tar kahit nakaatras na ang mga ka- 
labang Pulang mandirigma. Tumu- 
long sa matagumpay na taktikal na 
opensiba ng BHB ang yunit mili- 
sya. 

Noong araw ding iyon ay dinis- 
armahan ng mga Pulang mandirig- 
ma sa isang walang putok na reyd 
ang mga pwersang panseguridad 
ng isang palaisdaan sa Barangay 
Inoragyaw, Sta. Margarita, Samar 
na pagmamay-ari ng isang despoti- 
kong panginoong maylupa. Nasam- 
san ng BHB ang apat na shotgun, 
isang karbin, isang kalibre .45 pis- 
tola, isang .38 rebolber at dala- 
wang makina ng pump boat. Ang 
naturang reyd ay aksyong pamaru- 
sa sa may-ari dahil sa pangangam- 
kan niya ng lupa at mga anti- 
manggagawang patakaran niya ga- 
ya ng mababang pagpapasahod, 
hindi pagbibigay ng katiyakan sa 

trabaho sa mga manggagawa at 
pagwasak sa kabuhayan ng mga 
mangingisdang nakatira sa paligid. 

Samantala, walong sundalo ng 
63rd IB ang nasugatan nang tam- 
bangan sila ng mga Pulang mandi- 
rigma sa ilalim ng Rogelio Bantilo 
Command (RBC) ng BHB noong Ok- 
tubre 11 sa Barangay Hibonawan, 
Silvino Lobos, Northern Samar. 
Ayon sa mga panimulang ulat, ka- 
bilang sa mga nasugatan si Lt. Jo- 
ash Pramis, kumander ng nag-oo- 
perasyong yunit. 

Taliwas sa pahayag ni Lt. Col. 
Armando Rico, tagapagsalita ng 
8th ID, walang kaswalti sa panig 
ng BHB. 

Pinuri naman ni Fr. Santiago 


Salas, tagapagsalita ng National 
Democratic Front-Eastern Visayas 
ang magigiting na mga Pulang 
mandirigma ng RBC sa pagpaparusa 
nila sa isang pasistang yunit tulad 
ng 63rd IB. Ang yunit na ito ay 
sangkot sa maraming kaso ng pag- 
labag sa karapatang-tao, kabilang 
ang pagpaslang kay Fr. Cecilio 
Lucero. AB 


5 armas, nakumpiska ng BHB 


sa Bukidnon 


imang armas ang nakumpiska ng mga Pulang mandirigma ng Ju- 
lito Tiro Command (JTC) ng Bagong Hukbong Bayan (BHB) sa 


isinagawang ambus laban sa mga sundalo ng Armed Forces of the 
Philippines noong Oktubre 9 ng umaga sa Upper Kalampigan, Ba- 
rangay Guilang-guilang, Manolo Fortich, Bukidnon. Tatlong sundalo 
ang agarang napatay at isa ang nasugatan sa labanang ito habang 
wala namang kaswalti sa panig ng BHB. 

Nasamsam sa mga sundalong nagsisilbi ring mga bantay ng 
isang minahan ng tanso sa Upper Kalampigan ang isang M203 gre- 
nade launcher, dalawang M16, isang M14 at isang pistolang .380, 
ani Ed Laguerra, media officer ng JTC sa ilalim ng North Central Min- 
danao Regional Operations Command. 

Ani Laguerra, ang taktikal na opensiba ay parusa sa kumpanya 
na may ilang dekada nang sumasalanta sa kabuhayan ng mga ma- 
mamayan sa Bukidnon laluna ang mga Lumad. Dagdag dito, inaabu- 
so at dinadambong ng nabanggit na kumpanya ng mina ang mga 
tao at likas na kayamanan na nagbunsod ng paglala ng kalagayang 
pang-ekonomya at pangkultura ng mga Lumad. [AB] 

Pananagutan ng rehimen 
ang malawakang sakuna 


lawakang pinsalang idinulot nitong magkasunod 

na sakuna. Ang mga kapinsalaang ito ay ibinu- 
nga ng sukdulang kasakiman, kawalang-malasakit sa 
mamamayan, kapabayaan at kainutilan ng naghaha- 
ring rehimen at mga kakutsabang malalaking dayuhan 
at kumprador. 

Matapos manalasa ang bagyong Ondoy sa Metro 
Manila at mga karatig-prubinsya nito, nilubog din ng 
bagyong Pepeng ang malalawak na lupain sa Panga- 
sinan, La Union, Cagayan an Aurora, Tarlac, Zam- 


Le na pinagdurusahan ng mamamayan ang ma- 

bales, Nueva Ecija, Pampanga at Bulacan. Daan-daan 
ang namatay sa mga baha sa mga kapatagan at pag- 
guho ng lupa sa mga kinalbong kabundukan. Milyun- 
milyon ang nawalan ng bahay, kagamitan, sakahan, 
pangisdaan at kabuhayan. Nagpupuyos sa galit ang 
mamamayang Pilipino sa pag-iwas sa kriminal na res- 
ponsibilidad dito nina Gloria Arroyo at mga kasapakat 
niya. Katwiran nila, ang mga sakunang ito ay sadyang 
gawa ng kalikasan. 

Ang mga pagguho ng lupa at pagragasa ng tubig 
mula sa mga kabundukan ng Sierra Madre at Cordille- 


Pagtulong sa mga 
biktima ng bagyo, 
patuloy PAHINA 4 


Biyaya ng rebolusyong 
agraryo sa mga 
Manobo 


20 armas, nasamsam 
sa mga taktikal na 
opensiba PAHINA 13 


Mga tampok sa 
isyung ito... 


PAHINA 9 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


